**OBRAZLOŽENJE PRIHODA I PRIMITAKA, RASHODA I IZDATAKA OPĆEG DIJELA PRORAČUNA OPĆINE SVETI IVAN ŽABNO ZA RAZDOBLJE 01. SIJEČNJA DO 31. PROSINCA 2019. GODINE**

**PRAVNI OSNOV**

Temeljem odredbi članka 110. Zakona o proračunu („Narodne novine“, broj 87/08., 136/12. i 15/15) Općinski načelnik podnosi Općinskom vijeću na donošenje godišnji izvještaj o izvršenju proračuna do 1. lipnja tekuće godine za prethodnu godinu. S obzirom na sadašnju situaciju u smislu globalne pandemije COVID 19, pratit ćemo Upute Ministarstva financija i Vlade, te postupati u skladu s uputama.

Godišnji izvještaj o izvršenju Proračuna Općine Sveti Ivan Žabno za 2019. godinu izrađen je sukladno Pravilniku o polugodišnjem i godišnjem izvještaju o izvršenju proračuna („Narodne novine“, broj 24/13, 102/17 i 01/20). Godišnji izvještaj o izvršenju proračuna sukladno Pravilniku sadrži:

1. Opći dio proračuna koji sadrži:

-sažetak A.Računa prihoda i rashoda i B. Računa financiranja

- A. Račun prihoda i rashoda

- B. Račun financiranja

Sažetak A. Računa prihoda i rashoda i B. Računa financiranja sadrži prikaz ukupnih ostvarenih prihoda i primitaka te izvršenih rashoda i izdataka na razini razreda ekonomske klasifikacije

1. Račun prihoda i rashoda iskazuje se u sljedećim tablicama:

-Prihodi i rashodi prema ekonomskoj klasifikaciji

-Prihodi i rashodi prema izvorima financiranja

-Rashodi prema funkcijskoj klasifikaciji

B. Račun financiranja iskazuje se u sljedećim tablicama:

-Račun financiranja prema ekonomskoj klasifikaciji

-Račun financiranja prema izvorima financiranja

Uz tablicu Račun financiranja daje se analitički prikaz ostvarenih primitaka i izvršenih izdataka po svakom pojedinačnom zajmu, kreditu i vrijednosnom papiru.

1. Posebni dio proračuna, izvršenje po organizacijskoj i programskoj klasifikaciji

Izvori financiranja iskazuju se u okviru svake aktivnosti i projekta i zbrojno na razini glave organizacijske klasifikacije.

3. Izvještaj o zaduživanju na domaćem i stranom tržištu novca i kapitala,

4. Izvještaj o korištenju proračunske zalihe

5. Izvještaj o danim jamstvima i izdacima po jamstvima

6. Obrazloženje ostvarenja prihoda i primitaka, rashoda i izdataka novim Izmjenama Pravilnika sadrži i:

-stanje nenaplaćenih potraživanja

-stanje nepodmirenih dospjelih obveza

-stanje potencijalnih obveza po osnovi sudskih postupaka

- obrazloženje izvršenja programa iz posebnog dijela proračuna s ciljevima koji su ostvareni provedbom programa i pokazateljima uspješnosti realizacije tih ciljeva.

1. **OPĆI DIO**

**SAŽETAK A. RAČUNA PRIHODA I RASHODA I B. RAČUNA FINANCIRANJA**

Sažetak A. Računa prihoda i rashoda i B. Računa financiranja daje prikaz ukupnih prihoda i primitaka te rashoda i izdataka na razini razreda ekonomske klasifikacije, kao i višak/manjak prihoda, gdje je u razdoblju od 01. siječnja do 31. prosinca 2019. godine, ostvaren manjak prihoda u iznosu od 3.149.408,70 kuna, a koji je pokriven viškom iz prethodnog razdoblja. Sažetak sadrži i prikaz raspoloživih sredstava iz prethodnog razdoblja čije izvršenje iznosi 3.428.085,25 kuna, te konačni rezultat za razdoblje od 01. siječnja do 31. prosinca 2019., a to je višak prihoda u iznosu 278.676,55 kuna.

**A. RAČUN PRIHODA I RASHODA**

Račun prihoda i rashoda prema ekonomskoj klasifikaciji daje prikaz ukupnih prihoda (prihoda poslovanja i prihoda od prodaje nefinancijske imovine) i rashoda (rashoda poslovanja i rashoda za nabavu nefinancijske imovine) tekuće godine, te rezultat poslovanja tekuće godine, a to je manjak prihoda u iznosu 3.149.408,70 kn.

**Prihodi (skupina 6 + skupina 7)** izvršeni su u iznosu od 15.325.148,80 kuna što je 78,59 % u odnosu na plan.

**Prihodi poslovanja** ostvareni su u iznosu od 14.920.694,92 kn, prihodi od nefinancijske imovine realizirani su s 404.453,88 kn. U odnosu na isto razdoblje prošle godine prihodi poslovanja povećani su za 2.775.066,86 kn , a prihodi od prodaje nefinancijske imovine ostvareni su za 98.889,89 kn više u odnosu na prošlu godinu.

**Prihodi od poreza** ostvareni su s 11.547.416,96 kn što je za 2.323.841,45 kuna više u odnosu na isto razdoblje prethodne godine. Povećanje se odnosi na porez na dohodak (fiskalno izravnanje). **Pomoći iz inozemstva i od subjekata unutar općeg proračuna** ostvarene su sa 1.558.819,09 kn, odnosno za 29.826,78 kn manje u odnosu na prošlu godinu. **Prihodi od imovine** ostvareni su u iznosu 596.598,68 kn ili za 198.052,49 kn više od prošle godine. Uzrok povećanja najvećim dijelom je zbog raspisivanja natječaja za zakup poljoprivrednog zemljišta kada su morala biti podmirena sva dugovanja da bi se moglo prijaviti na natječaj. **Prihodi od upravnih i administrativnih pristojbi, pristojbi po posebnim propisima i naknadama** ostvareni su za 2019. godinu sa 1.180.568,52 kn što je 93,88% u odnosu na plan, te za 282.368,94 kn više u odnosu na prethodnu godinu. U većem iznosu ostvareni su doprinosi za šume. **Prihodi od prodaje proizvoda i robe te pruženih usluga i prihodi** **od donacija** ostvareni su sa 30.098,29 kn, dok je ostvarenje za prošlu godinu iznosilo 24.369,23 kune. **Kazne, upravne mjere i ostali prihodi** ostvareni su sa 7.193,38 kn ili za 5.098,30 kn manje u odnosu na prošlu godinu (sporija naplata ovrha).

**Prihodi od prodaje neproizvedene dugotrajne imovine** ostvareni su sa 396.368,40 kn što je za 107.373,96 kn više u odnosu na prošlu godinu. Više je ostvarenih prihoda od prodaje poljoprivrednog zemljišta budući da je proveden natječaj za prodaju, pa je trebalo platiti sva dugovanja da prijava ne bi bila izuzeta. **Prihodi od prodaje proizvedene dugotrajne imovine** ostvareni su u 2019. godini sa 8.085,48 kn.

**Rashodi poslovanja** ostvareni su u iznosu od 10.396.503,34 kn ili 84,02% plana. U odnosu na prethodnu godinu povećani su za 2.197.823,41 kn.

**Rashodi za zaposlene** ostvareni su za 2019. godinu sa 823.649,77 kn, a od prošle godine u većem iznosu za 19.596,48 kn zbog obračuna plaće za osobe na javnim radovima. **Materijalni rashodi** ostvareni su u 2019. godini sa 4.470.153,98 kn. U odnosu na prošlu godinu ostvarenje je veće za 421.147,10 kn. Najveće povećanje očituje se u rashodima za materijal, konkretno materijal tekućeg i investicijskog održavanja, dok je na više stavaka bilo povećanja što rezultira gore navedenim iznosom povećanja. **Financijski rashodi** izvršeni su sa 12.500,45 kn. **Pomoći dane u inozemstvo i unutar općeg proračuna izvršene** su za 2019. godinu sa 860.790,62 kune, dok je prošle godine izvršenje bilo 200.180,89 kn. **Naknade građanima i kućanstvima na temelju osiguranja i druge naknade** izvršeni su za 2019. godinu sa 604.018,19 kuna, povećanje u odnosu na prethodnu godinu iznosi 157.119,44 kuna. **Ostali rashodi** izvršeni su u 2019. sa 3.625.390,33 kn što je 88.09% ostvarenja u odnosu na plan, ali za 937.554,87 kn više nego u 2018. godini (povećanje tekućih donacije u novcu). **Rashodi za nabavu nefinancijske imovine** izvršeni su u iznosu 8.078.054,16 kn. U odnosu na prošlu godinu iskazano je povećanje za 4.724.114,46 kn. Povećanje je iskazano zbog izgradnje dječjeg vrtića i asfaltiranja nerazvrstanih cesta.

**U Tablici 2**. prikazani su prihodi i rashodi **prema izvorima financiranja** izvršeni u 2019. godini.

Za izvršenje rashoda planirani su izvori financiranja koje čine prihodi iz kojih se podmiruju rashodi određene vrste i namjene.

Prihodi (razred 6 + razred 7) izvršeni su u ukupnom iznosu od 15.325.148,80 kuna što je 78,59% u odnosu na plan i to kako slijedi:

* opći prihodi i primici u iznosu od 11.684.799,15 kuna što je 98,76 % u odnosu na plan;
* vlastiti prihodi u iznosu 573.398,00 kuna što je 92,42% planiranog;
* prihodi za posebne namjene u iznosu 1.508.132,56 kuna ili 95,85% plana;
* pomoći u iznosu 1.558.819,09 kuna odnosno 28,48% plana, veće odstupanje zbog izgradnje dječjeg vrtića (poslan ZNS za isplatu sredstava za izgradnju dječjeg vrtića u 10 mjesecu, međutim planirana sredstva pomoći u iznosu 3.720.000,00 kuna nisu stigla do 31.12.2019.);
* donacije nisu imale izvršenja u 2019. godini.

Rashodi (razred 3 + razred 4) izvršeni su u ukupnom iznosu od 18.474.557,50 kuna što je 80,50% u odnosu na plan.

* opći prihodi i primici izvršeni su u iznosu 12.589.662,99 kuna ili 87,19% plana;
* vlastiti prihodi u iznosu 583.075,94 kune ili 69,89% plana;
* prihodi za posebne namjene u iznosu 1.922.489,17 kuna ili 87,30% plana;
* pomoći u iznosu 3.379.329,40 kuna ili 61,75% plana;
* donacije nisu imale izvršenja u 2019. godini;
* višak prihoda korišten prema Odluci o raspodjeli rezultata poslovanja za 2018. godinu.

U **Tablici 3.** prikazani su rashodi prema funkcijskoj klasifikaciji izvršeni u 2019. godini. U navedenoj tablici Izvršna i zakonodavna tijela bilježe izvršenje za 2019. godinu u iznosu 2.479.986,70 kn (tu se nalaze rashodi za zaposlene, materijalni rashodi, financijski rashodi, ostali rashodi). Za opće usluge izvršeno je 752.644,90 kuna ili 73,22%, na civilnoj obrani izvršenje je 396.976,47 kuna, na uslugama protupožarne zaštite 97.132,44 kune. Prema funkcijskoj klasifikaciji za poljoprivredu je izdvojeno 6.200,00 kuna, za gorivo i energiju 83.747,92 kn. Za promet izvršenje u 2019. godini je 4.056.314,83 kn, (navedeni iznos obuhvaća asfaltiranja cesta nerazvrstanih i lokalnih, te tekuće i investicijsko održavanje cesta), za gospodarenje otpadom izvršenje iznosi 221.247,92 kune, a za gospodarenje otpadnim vodama izdvojeno je 183.000,00 kn, istraživanje i razvoj (zaštita okoliša) nije bilo izvršenja. Razvoj stanovanja bilježi izvršenje od 494.841,40 kuna, razvoj zajednice bilježi izvršenje od 2.972.683,48 kuna, opskrba vodom 2.294.721,49 kuna (obuhvaća izgradnju vodovoda), ulična rasvjeta iznosi 502.820,75 kn, poslovi i usluge zdravstva koji nisu drugdje svrstani iznose 87.817,50 kuna (deratizacija i dezinsekcija). Na funkcijskoj klasifikaciji službe rekreacije i sporta izvršeno je za 2019. godinu 280.000,00 kn (sportski klubovi), rashodi za službe kulture ostvareni su sa 60.000,00 kuna, rashodi za rekreaciju, kulturu i religiju koji nisu drugdje svrstani izvršeni su za 2019. godinu sa 243.472,23 kune, predškolsko i osnovno obrazovanje iznosi 2.938.399,67 kuna, (bilježi povećanje u odnosu na 2018. godinu u iznosu od 2.450.597,30 kuna zbog izgradnje dječjeg vrtića), srednjoškolsko obrazovanje je izvršeno u iznosu 91.808,50 kuna, obitelj i djeca ostvareni su sa 97.500,00 kuna (porodiljne naknade), socijalna pomoć stanovništvu koje nije obuhvaćeno redovni socijalnim programom iznosi 79.703,30 kuna, aktivnosti socijalne zaštite koje nisu drugdje svrstane ostvarene su sa 53.538,00 kuna (drvarine i pomoći) za 2019. godinu.

**C. RASPOLOŽIVA SREDSTVA IZ PRETHODNIH GODINA** (višak prihoda i rezerviranja)

Raspoloživa sredstva iz prethodnih godina po ekonomskoj klasifikaciji:

Vlastiti izvori višak prihoda u iznosu 3.449.201,32 kune planiran je za 2019. godinu. Višak prihoda i primitaka iskazan u Godišnjem izvještaju o izvršenju proračuna za 2018. godinu iznosi 3.449.201,32 kune. Korekcija rezultata u 2019. godini izvršena je za iznos od 21.116,07 kuna za povrat namjenskih neiskorištenih sredstava Hrvatskog zavoda za zapošljavanje dobivenih za financiranje javnih radova. Nakon navedenog ispravka rezultata, preneseni višak prihoda i primitaka iz ranijih godina iznosi 3.428.085,25 kuna kao što je iskazano u sažetku općeg dijela.

**U POSEBNOM DIJELU** proračuna prikazano je izvršenje proračuna prema organizacijskoj klasifikaciji (tablica 1) i prema programskoj klasifikaciji (tablica 2).

U tablici 1. Općinsko vijeće izvršeno je sa 478.103,82 kune ili 89,41 % plana, a Jedinstveni upravni odjel izvršen je sa 17. 996.453,68 kn ili 80,29 %.

U tablici 2. Rashodi i izdaci prema programskoj klasifikaciji izvršeni su u ukupnom iznosu 18.474.557,50 kuna. Slijedi obrazloženje programa s ciljevima koji su ostvareni provedbom programa i pokazatelji uspješnosti realizacije tih ciljeva.

**Razdjel 001 Općinsko vijeće**

***Program 1000 Financiranje redovne djelatnosti***

Rashodi su planirani u iznosu 534.711,13 kn, a ostvareni sa 478.103,82 kn što je 89,41% proračuna.

Program se sastoji od sljedećih aktivnosti:

**Aktivnost A100001 Materijalni rashodi** koji su ostvareni sa 174.928,46 kn ili 96,08% proračuna. Aktivnost se odnosi na naknade za rad Vijećnika, odnosno povjerenstava, predstavničkih i izvršnih tijela i reprezentaciju. Održavanje sjednica Vijeća s ciljem donošenja akata bitnih za funkcioniranje i napredak Općine provođenjem projekata bitnih za razvoj. U proteklom razdoblju izvršene su sve preuzete obveze iz djelokruga rada nositelja izvršnih ovlasti. Ostali nespomenuti rashodi poslovanja u iznosu 600,00 kuna odnose se na vijence i cvijeće. Iz 5.1. Pomoći je financirano 105.056,53 kune, iznos se odnosi na provođenje izbora za EU PARLAMENT – sredstva doznačena iz županijskog proračuna. **Aktivnost A100002 Političke stranke**- ostvarenje 29.656,38 kn odnosi se na prijenos sredstava političkim strankama prema zastupljenosti u Vijeću Općine, odnosno prema Odluci o financiranju političkih stranaka i Zakonu o financiranju političkih aktivnosti i izborne promidžbe (''Narodne novine'', broj 24/11, 61/11, 27/13, 02/14, 96/16 i 70/17), Aktivnost financirana iz izvora 1.1. Opći prihodi i primici. Pokazatelj uspješnost je djelotvorno obavljanje poslova iz samoupravnog djelokruga poslova lokalnog značaja, kojim se neposredno ostvaruju potrebe građana, a koji nisu Ustavom i zakonima dodijeljeni u obavljanje državnim tijelima, kao što su kvalitetnije obavljanje poslova iz nadležnosti predstavničkog i izvršnog tijela, a koji se odnose na uređenje naselja i stanovanje, prostorno i urbanističko planiranje, komunalno gospodarstvo, brigu o djeci, socijalnu skrb, odgoj i osnovno obrazovanje, zdravstvenu zaštitu, kulturu, protupožarnu i civilnu zaštitu, te ostale poslove iz nadležnosti Općinskog vijeća i Načelnika. **Aktivnost A100003** **Sponzorstva** izvršena je sa 13.946,25 kn, a odnosi se na pokroviteljstva DVD-ima, odnosno vatrogasnim natjecanjima. Ciljevi ovakvih natjecanja su osim prestiža i plasmana na viši rang natjecanja postizanje kondicije, preventive u vatrogastvu, operativna pripremljenost pojedinaca i postrojbi, te brzina, spretnost, provjera osposobljenosti u slučaju požara i drugih opasnosti za građane i imovinu. **Aktivnost A100005 Materijalni rashodi i rashodi za usluge** izvršeni su u iznosu 178.120,50 kn ili 86,81% plana, a odnose se na intelektualne i osobne usluge, odnosno geodetsko-katastarske usluge i odvjetničke usluge. Odvjetničke usluge izvršene su sa 65.444,37 kuna, te financirane iz općih prihoda i primitaka, uključuju zastupanje općinskih interesa u cilju zaštite njezinih prava. Iz izvora 3.1. Vlastiti prihodi financirana je premija osiguranja u iznosu 62,38 kuna. Geodetsko-katastarske usluge u iznosu 112.613,75 kuna ostvarene su s ciljem izvedbe geodetskih situacija i elaborata bitnih za razvoj općine, konkretno kao pokazatelj uspješnosti realizacije su elaborati izvedenog stanja puteva, sustava odvodnje, društvenih domova, geodetske podloge za kanalizaciju.

***Program: Prostorni plan***

**Aktivnost: ZZPU-Izrada izvješća o stanju prostoru** izvršena je sa 17.500,00 kuna, a odnosi se na III. Izmjene i dopune prostornog Plana Općine Sveti Ivan Žabno.

***Program sufinanciranje športa kulture religije***, odnosno **Aktivnost Održavanje Svetoivanjskih** **dana** izvršena je sa 63.952,23 kune koliko je i planirano, a odnosi se na uređenje prostora za Svetoivanjske dane, postavljanje šatora i ostale aktivnosti radi provedbe i zaštite kulturnih vrijednosti, kao i nastupi kulturno-umjetničkih društava, te razna sportska događanja u cilju provedbe i poticanja razvoja kulturno-sportskih manifestacija koja promiču kulturni duh svetoivanjskog kraja. U proteklom razdoblju uspješno je organizirana planirana manifestacija koju je posjetio veliki broj ljudi zbog raznolikih i kvalitetnih sadržaja koji su na istoj prezentirani.

**Razdjel 002 Jedinstveni upravni odjel**

***Program 1000 Financiranje redovne djelatnosti sastoji se od sljedećih aktivnosti*:**

**Aktivnost A100004 Rashodi za zaposlene** ostvareni su u iznosu 902.264,58 kn ili 84,42% plana, od čega je za podmirenje plaća za 1 namještenika, 4 službenika + 2 dužnosnika, te 4 radnika primljenih na javne radove potrošeno 685.763,99 kn, ostali rashodi za zaposlene (božićnice, regres i jubilarne nagrade) iznose 25.500,00 kuna, doprinosi na plaće iznose 112.385,78 kuna.. Za naknade troškova zaposlenima planirano je 84.000,00 kn, a realizirano je 78.614,81 kn ili 93,59% plana. Iznos se odnosi na troškove prijevoza na posao i s posla i službena putovanja. Provedbom ovog programa osiguravaju se osnovni preduvjeti za obavljanje poslova lokalnog značaja kojima se neposredno ostvaruju potrebe građana što proizlaze iz samoupravnog djelokruga Općine, a posebice u dijelu koji se odnosi na: komunalno gospodarstvo, uređenje naselja i stanovanje, prostorno i urbanističko planiranje, brigu o djeci, socijalnu skrb, kulturu, sport, zaštitu i unapređenje prirodnog okoliša te ostale poslove sukladno posebnim zakonima. Pokazatelji za praćenje uspješnosti provedbe programa lokalna uprava bili su: broj nacrta akata iz djelokruga rada upućenih Načelniku na donošenje te prosječan boj zaposlenih.

**Aktivnost A100005 Materijalni rashodi i rashodi za usluge** ostvareni su u iznosu 842.613,82 kn. Za naknade troškova zaposlenima planirano je 7.500,00 kn, a realizirano je 5.530,00 kn ili 73,73% plana. Rashodi za materijal i energiju ostvareni su iznosom od 473.090,94 kn ili 77,56 % plana. Sadrže uredski materijal, energiju, materijal i dijelove za tekuće i investicijsko održavanje, sitni inventar. Rashodi za usluge odnose se na usluge telefona, pošte, usluge promidžbe i informiranja, komunalne usluge, intelektualne i osobne usluge, ostale usluge, a ostvareni su sa 225.215,95 kn. Ostali nespomenuti rashodi poslovanja izvršeni su sa 32.868,52 kn, a odnose se na članarine, pristojbe i naknade i ostale nespomenute rashode poslovanja. Ostali financijski rashodi ostvareni su sa 12.500,45 kn i odnose se na bankarske usluge i usluge platnog prometa, odnosno posredovanje bankarskih i FINA institucija u platnom prometu. **Aktivnost: Opremanje Jedinstvenog upravnog odjela** izvršena je sa 23.711,69 kune, a ulaganja u računalne programe iznose 18.720,00 kuna što se odnosi na uvođenje modula programa registar ugovora budući da postoji obveza vođenja registra ugovora, te uvođenje modula e- račun budući da je cilj informatizacija sustava, pošto je od 01. srpnja 2019. godine uvedena obveza zaprimanja e-računa u postupcima javne i bagatelne nabave.

***Program 1000 Vodovod*** ostvaren je sa 2.294.721,49 kuna što je 86,23% plana, a odnosi se na kapitalne pomoći poduzeću Vodne usluge d.o.o. koje upravljaju javnom vodoopskrbom i odvodnjom. Cilj programa je opskrba stanovništva općine odgovarajućom količinom kvalitetne vode za piće, time i povećanje životnog standarda na području općine. Dinamika izvođenja radova slijedila je plan predviđen za provođenje programa. Slijedi pregled izgrađenih dionica vodoopskrbnog sustava, te vodotornja na području Općine Sveti Ivan Žabno, odnosno pokazatelji uspješnosti realizacije ovog programa:

**Objekt**: izgradnja komunalnih vodnih građevina za javnu vodoopskrbu na distribucijskom području „grupni vodovod Križevci, vodoopskrbni podsustav Sveti Ivan Žabno, cjelina 8, područje općine Sveti Ivan Žabno – jug, Hrsovo-dio dionice D36 u iznosu 74.800,62 kune,

**Objekt**: Izgradnja sekundarne vodoopskrbne mreže u naselju Cirkvena u 2019. godini iznosi 145,463,26 kuna, s tim što su dio radova sufinancirale Hrvatske vode putem Vodnih usluga d.o.o. Križevci

**Objekt:** izgradnja vodotornja Sveti Ivan Žabno izvršena je u iznosu 109.290,89 kn.

**Objekt:** izgradnja sekundarne vodoopskrbne mreže Općine Sveti Ivan Žabno, Križevačka ulica, dionica D3 u 2019. godini izvršena je u iznosu 245.515,15 kuna

**Objekt:** izgradnja sekundarne vodoopskrbne mreže Sveti Ivan Žabno-jug, Lanišće, dionica D41 u iznosu 535.793,01 kune.

**Objek**t: izgradnja komunalnih vodnih građevina za javnu vodoopskrbu, vodoopskrbni podsustav „Sveti Ivan Žabno, cjelina 8, područje općine Sveti Ivan Žabno jug - Habijanci u iznosu 305.621,30 kn.

**Objekt:** izgradnja komunalnih vodnih građevina za javnu vodoopskrbu, cjelina 8, jug - Cvjetna ulica u 2019. godini iznosi 265.807,84 kune.

**Objekt** : izgradnja sekundarne vodoopskrbne mreže, dionica D8-Kenđelovec izvršen je u 2019. godini u iznosu 472.316,55 kuna.

**Priključci na sustav javne vodoopskrbe**: Lanišće I i II u iznosu 17.287,51, Ulica braće Radića 6.400,00, odvojak Šofići 23.976,25 kuna, priključak vrtića na javnu vodoopskrbu u iznosu 5.363,75 kuna, priključak na javnu vodoopskrbu odvojak Paromlinska u iznosu 33.162,50,odvojak Hrsovo I i II u iznosu 51.500,00 kuna, ostali troškovi 2.422,86 kuna, sveukupno za priključke izvršeno: 140.112,87 kuna.

***Program 1001 Izgradnja cesta*** ostvaren je za 2019. godinu u iznosu 3.352.548,32 kn ili 94,83% plana, a sastoji se od sljedećih aktivnosti:

**Aktivnost A100001 Modernizacija nerazvrstanih cesta** ostvarena je u iznosu 2.678.928,59 kn ili 95,85% plana, a odnosi se na asfaltiranje nerazvrstanih cesta Novi Glog, Cepidlak, Lanišće, Rađe, Mali Rašćani, Balogi, Kaniža, Jambrušići, Jakčini, Ladinec (odvojak Štefun), Kenđelovec (odvojak Maloić, Đurekova ulica, Trema-Prkos, a svrhovito korištenje sredstava za ovu namjenu doprinosi razvoju zajednice, odnosno poboljšanju uvjeta za razvoj bilo koje grane poduzetništva jer kvalitetna prometna povezanost uvelike ojačava konkurentnost. Cilj je ovog programa Poticanje rasta i društveno - ekonomske održivosti kroz poboljšanje životnih uvjeta. Također smanjenje poteškoća ruralnog stanovništva naselja zbog udaljenosti od gospodarskih središta i usluga, sadržaja za slobodno vrijeme, ali i javne i gospodarske usluge koje pružaju okolna mjesta, gospodarsko oživljavanje područja navedenih naselja.  **Aktivnost A100002: Putna i kanalska mreža** ostvarena je sa 176.733,20 kuna, a odnosi se na iskop putnih jaraka i uređenje poljskih puteva. Pogram uređenja ruralnog prostora kroz izgradnju i održavanje putne i kanalske mreže, odnosno ruralne infrastrukture koja je u funkciji poljoprivredne proizvodnje i poboljšavanja komunikacijskih veza sela i zaseoka popravkom i izgradnjom putne i kanalske mreže. Cilj je doprinijeti razvoju poljoprivredne politike. Da bi se poljoprivredno zemljište na određenom području moglo navodnjavati, potrebno je da cijeli melioracijski sustav bude u stanju funkcionalnosti. Slijedom navedenog možemo zaključiti da nema ni navodnjavanja bez riješene odvodnje viška vode sa poljoprivrednih površina. Pokazatelj uspješnosti broj održavanih putnih i kanalskih mreža. **Aktivnost A100003: Tekuće održavanje mostova** izvršena je sa 29.988,33 kuna. Također s ciljem kvalitetnije prometne povezanosti potrebno je ulagati u održavanje mostova na području općine. **Aktivnost A100004 Modernizacija lokalnih cesta** izvršena je sa 456.398,20 kuna, a odnosi se na lokalnu cestu Lanišće-Gornje Selo i Hrsovo-Majur gdje je modernizacija uređena Sporazumom, Općina je sufinancirala podlogu, a Koprivničko-križevačka županija asfaltiranje što doprinosi boljoj prometnoj povezanosti i razvoju zajednice, pa tako i općine. Financirano iz izvora 1.1. Općih prihoda i primitaka. **Aktivnost A100005 Snimanje i ucrtavanje nerazvrstanih cesta** ostvarena je sa 10.500,00 kuna u 2019. godini.

***Program 1002 Izgradnja komunalne infrastrukture*** sastoji se od sljedećih aktivnosti: **Kapitalni projekt K100001 Kanalizacija** ostvarena je za 2019. godinu u iznosu 183.000,00 kn ili 67,78% plana, a odnosi se na izradu projektne dokumentacije za izgradnju kanalizacije aglomeracije na području općine Sveti Ivan Žabno. Cilj je doprinijeti održivom razvoju općine. **Kapitalni projekt: Sanacija odlagališta otpada Trema-Gmanje** izvršen je sa 22.500,00 kuna, a odnosi se na izradu glavnog projekta odlagališta. Izvršenje se odnosi na projektni prijedlog sanacije odlagališta, te izradu dokumentacije potrebne za natječaj. Projekt financiran iz pomoći. **Tekući projekt T100001 Financiranje izrade popratne dokumentacije**  za korištenje EU sredstava ostvaren je sa 315.658,14 kuna ili 75,16%, a odnosi se na izradu dokumentacije za energetsku obnovu zgrade Općine poduzeća Euro-grant konzalting, te usluge vođenja projekta, izgradnju dječjeg vrtića priprema natječajne dokumentacija - tvrtka Sintagma, usluga vođenja projekta i pripreme za natječaj sanacije smetlišta Trema-Gmanje tvrtke Maxicon.

***Program 1003 Program: Održavanje programa komunalne infrastrukture*** sastoji se od:

**Aktivnosti A100001 Održavanje javne rasvjete** u iznosu ostvarenja od 502.820,75 kuna, odnosi se na potrošnju električne energije za javnu rasvjetu u iznosu 166.440,75 kuna, te na održavanje i rekonstrukciju javne rasvjete u iznosu 336.380,00 kuna ili 90,91% plana. Aktivnost financirana iz izvora 4.1. Prihodi za posebne namjene. Pokazatelji uspješnosti na održavanju javne rasvjete su ažurna zamjena žarulja i popravci. Podizanje razine kvalitete života, zaštita i očuvanje prirodnih resursa. **Aktivnost: A100002 Održavanje javnih površina i odvoz smeća** ostvarena je sa 228.448,25 kuna ili 86,62 %, a odnosi se na ostvareni iznos održavanja i uređenja javnih površina i parkova od 227.742,69 kuna i komunalne usluge (odvoz smeća) u iznosu 705,56. **Aktivnost A100004 Modernizacija nogostupa** izvršena je sa 250.069,97 kuna ili 96,17% plana. Uređenje nogostupa odnosno rekonstrukcija izvršena je u Križevačkoj ulici, Trgu Karla Lukaša, Ulici braće Radića i Ulici A.G.Matoša. Cilj je bio osigurati stanovništvu kvalitetu života kao i poboljšanje sigurnosti lokalnog stanovništva budući da su nogostupi uz državnu cestu D22 i D28 po kojima se zbog gustoće prometa ne može kretati, te su neophodni nogostupi.

***Program 1004 Održavanje građevinskih objekata*** ostvaren je u iznosu 579.233,20 kn ili 71,72% plana, a sastoji se od:

**Aktivnosti A10001 Tekuće održavanje građevinskih objekata** ostvarena je u 2019. godini sa 515.690,97 kuna, a odnosi se na tekuće održavanje zgrada Općine. Cilj je poboljšanje komunalne infrastrukture tekućim i investicijskim održavanjem. Pokazatelj rezultata je broj održavanih građevinskih objekata na području općine.

**Aktivnost A100004 Uređenje autobusnih stajališta** izvršeno je sa 28.395,90 kn, te su izrađene i obnovljene autobusne stanice na području Općine. Stara i dotrajala autobusna stajališta zamjenjena su novima ili gdje ih nije bilo stavljena su s ciljem olakšavanja putovanja stanovništvu bez obzira na promjenu vremenskih uvjeta.

**Aktivnost A100003 Legalizacija građevinskih objekata** izvršena je sa 35.146,33 kune ili 63,90%, a odnosi se na pristojbe i naknade Hrvatskih voda i naknadu i zadržavanje u prostoru nezakonito izgrađene zgrade za legalizaciju društvenih domova na području općine.

***Program 1005: Gradnja objekata u vlasništvu*** *Općine sastoji se od:*

**A100006 Aktivnost: Energetska obnova zgrade općine** izvršena je u iznosu 792.562,20 kuna, financirano iz izvora pomoći temeljem prijenosa EU sredstava, Odluke o financiranju projekta Ministarstva graditeljstva i prostornog uređenja. Projekt završen u 2019. godini prema planiranom.

**Tekući projekt T100005 Obnova društvenih domova u vlasništvu Općine** izvršen je sa 809.980,69 kuna za dodatna ulaganja na građevinskim objektima: završetak društvenog doma u Kenđelovcu i uređenje sajmišta u Svetom Ivanu Žabnu.

***Program 1001: Ostala kapitalna ulaganja***

**K100001 Kapitalni projekt: Otkup zemljišta** izvršen je za 2019. godinu sa 431.538,06 kuna ili 87,91%. Cilj kupnje zemljišta od Križanec u iznosu 300.000,00 kuna je buduće ulaganje u razvoj poslovno-stambenog kompleksa (zemljište i kuća u ruševnom stanju nalaze se u centru), također kupnja zemljišta u iznosu 35.000,00 od Sabo Marije i Katice koristit će se za kolektor kanalizacije koji prolazi dijelom čestice, iznos 96.538,06 kuna odnosi se na nasljeđenu ošasnu imovinu (evidencija nasljeđene ošasne imovine).

***Program 1002: Programi na sanaciji smetlišta***

**K100001 Kapitalni projekt: Sanacija smetlišta** izvršen je u iznosu 198.747,92 kune. Cilj je pomoć proračunu Grada Križevaca prema potpisanom Sporazumu, projekt se odnosi na sanaciju smetlišta Ivančino Brdo, sanacijomodlagališta kontinuirano se smanjuju negativni utjecaji otpada na okoliš i prirodne resurse što je pokazatelj uspješnosti. Sanacija smetlišta Trema-Gmanje za koju je planirano 500.000,00 kuna nije imala do kraja godine realizacije, međutim natječaj za sanaciju je proveden.

***Program 1000: Školstvo*** *sastoji se od* sljedećih aktivnosti:

**A100001 Aktivnost: Poklon paketi** ostvarena je u iznosu 7.646,81 kuna ili 95,59% Plana , a odnosi se na poklone za Sv. Nikolu djeci predškolskog uzrasta i osnovnoškolce od 1-4 razreda u matičnoj školi Sveti Ivan Žabno, kao i u područnim školama Cirkvena, Sv.P.Čvrstec i Trema. **Aktivnost A100002: Tekuće donacije školi** ostvarena je sa 38.210,01 kuna, odnosi se na pomoć proračunskom korisniku županijskog proračuna Osnovnoj školi „Grigor Vitez“ Sveti Ivan Žabno za razne potrebe uz prilaganje zamolbe za sufinanciranje. Osnovno obrazovanje traje najmanje osam godina, obvezatno je za svu djecu, u pravilu, od 6 do 15 godina, a svrha mu je da učeniku omogući stjecanje znanja, pojmova, umijeća, stavova i navika potrebnih za život i rad ili daljnje školovanje. Ciljevi i zadaće osnovnog školstva ostvaruju se prema utvrđenim nastavnim planovima i programima za što su dakako potrebna i financijska sredstava kako bi svi ciljevi postavljeni pred učenike i učitelje bili uspješno i na vrijeme realizirani.

**A100004 Stipendije i školarine** ostvarene su sa 89.500,00 kn, a isplaćuje se 500,00 kn mjesečno studentima prema provedenom natječaju. Pokazatelj uspješnosti: stipendije su se uplaćivale za 19 studenata u 2019. godini s ciljem pomoći u daljnjem obrazovanju studenata Općine Sveti Ivan Žabno, što je uvelike doprinos podizanju razine obrazovanja mještana.

**Aktivnost A100005 Sufinanciranje cijene prijevoza učenika i studenata** izvršena je za 2019. godinu u iznosu 2.308,50 kn ili 38,48% plana, a provodi se sufinanciranje 30% cijene karte studentima (HŽ prijevoz), također s ciljem financijske pomoći u daljnjem obrazovanju.

**Aktivnost A100009: Ostale naknade iz proračuna u naravi** – odnose se na nabavu radnih bilježnica i likovnih mapa osnovnoškolcima u iznosu od 139.598,88 kuna. Nabavkom radnih bilježnica i sufinanciranjem pomaže se roditeljima u školovanju njihove djece što za krajnji cilj donosi pomoć i obrazovnom sustavu.

**Tekući projekt T100001 Dječje igralište** ostvaren je sa 107.332,50 kn, obnovljena su dječja igrališta u Svetom Ivanu Žabnu kod O.Š.“ Grigor Vitez“ i Brezovljanima.

**Tekući projekt T100002 Naknada logopedu u O.Š. „Grigor Vitez“** za rad s djecom izvršena je u iznosu 31.171,81 kn, ili 74,22% plana. Cilj projekta je pomoć djeci s poremećajima govora, a pokazatelj uspješnosti je napredak u govoru djece s poteškoćama.

**T100003 Tekući projekt: Nagrade učenicima osnovne škole** izvršen je sa 12.300,00 kuna. Cilj projekta je poticanje izvrsnosti učenika putem državnih, županijskih i općinskih natjecanja, pokazatelj uspješnosti je broj nagrađenih učenika.

***Program 1001: Program predškolskog odgoja*** sastoji se od **Aktivnosti A100001: Financiranje redovne djelatnosti** koja je izvršenau iznosu 118.262,688 kn. U izvještajnom razdoblju ova aktivnost odnosi se na plaću zaposlenika u maloj školi, te naknade za prijevoz na posao i s posla. U cilju demografske obnove, u posebno manje naseljenim i ruralnim područjima u kojima nedostaje ili je slabo razvijena institucionalna podrška za djecu rane i predškolske dobi, potrebno je osigurati mjere i usluge kojima se podiže socijalna sigurnost obitelji s djecom i promiče društveno odgovorno ponašanje koje kreira pozitivno okruženje za obiteljski život te potiče mlade obitelji za ostanak u svojoj životnoj sredini. Na taj način teži se uspostavi odgojno-obrazovnog sustava koji svakoj osobi omogućuje jednako pravo u stjecanju znanja, vještina i stavova i koji aktivno potiče cjelovit individualni razvoj svakog djeteta i mlade osobe potreban za uspješan život u suvremenom društvu. Pokazatelj uspješnosti je broj djece upisane u predškolski program.

**K100003 Kapitalni projekt: Izgradnja dječjeg vrtića** izvršen je za 2019. godinu u iznosu 2.266.026,98 kuna ili 60,91%. Izgradnja se financira temeljem prijenosa EU sredstava. Cilj projekta je ostvarivanje i razvoj usluge stanovnika naselja Općine Sveti Ivan Žabno, kroz odgojno-obrazovnu djelatnost te s tim povezanu infrastrukturu. Ostvariti, organizirati i razvijati uslugu odgoja i obrazovanja za predškolce te time proširiti temeljne lokalne usluge za stanovnike naselja Sveti Ivan Žabno. Završetak radova očekuje se u 2020. godini. Radovi na izgradnji odvijaju se prema predviđenom roku u Ugovoru o izvođenju radova.

***Program 1002 Sufinanciranje športa, kulture i religije***

**Aktivnosti A100008: Etnografska zbirka** - nije bilo ostvarenja u ovom izvještajnom razdoblju. **Aktivnost A100010 Gradska knjižnica** izvršena je sa 18.000,00 kuna prema Ugovoru o sufinanciranju bibliobusa, cilj je poticanje čitanja i promicanje kulture čitanja kod učenika osnovnih škola, samim tim pokazatelj uspješnosti je broj posuđivanih knjiga u bibliobusu, pogotovo u ruralnim područjima gdje je odlazak djece u knjižnice u gradovima ograničen. **Aktivnost A100013: Tekuće donacije vjerskim zajednicama** ostvarene su sa 61.500,00 kn ili 96,13% plana, a isplata je izvršena Župi Sv. Ivana Kristitelja, Župi Pohoda blažene Djevice Marije, Župi Sv. Petra i Pavla kao pomoć pri tekućim aktivnostima, te malim zahvatima u sklopu uređenja sakralnih objekata. Cilj je pomoć vjerskim institucijama na području općine u realizaciji njihovih projekata. Svi planirani programi vjerskih zajednica u prethodnom periodu uspješno su realizirani. **Aktivnost A100017 Sredstva za sport** izvršena je sa 280.000,00 kuna u 2019.Cilj i svrhovitost financiranja ove aktivnosti odnosi se na promociju sportskih aktivnosti stanovništva općine u cilju prevencija bolesti i kvalitetnog i zdravog načina života, također povećanje razine psihofizičkog zdravlja mještana i natjecateljskog duha kod mladih. Broj ostvarenih planiranih programa i projekata, broj dodijeljenih nagrada kod sportskih natjecanja su pokazatelj uspješnosti. **Kapitalni projekt: Kapitalne donacije vjerskim zajednicama** izvršen je sa 100.000,00 kuna u 2019. godini, a odnosi se na obnovu prostorija u župnom dvoru u Župi Svetog Ivana Krstitelja Sveti Ivan Žabno, kao i obnova krovišta Pravoslavne crkve rođenja svetog Jovana u Svetom Ivanu Žabnu. Pokazatelj uspješnosti je broj obnovljenih vjerskih objekata.

***Program 1003: Sufinanciranje udruga*** *sastoji se od* ***Aktivnosti A100004: Sufinanciranje* projekata i programa udruga u kulturi** iznosi u 2019. godini 60.000,00 kuna. Sufinanciranje aktivnosti i programa udruga u kulturi, posebno kulturno-umjetničkih društava i drugih udruga u kulturi koje promiču i čuvaju žabljansku tradicijsku kulturu i svojim djelovanjem edukativno utječu na djecu i mladež. Uspješnost realizacije ciljeva je broj održanih nastupa i sudjelovanje na raznim manifestacijama na području općine, države i županije, te u inozemstvu.

***Program 1004: Program potpora u obrazovanju*, Aktivnost A100001 Sufinanciranje smještaja u vrtić** izvršeno je za 2019. godinu u iznosu 217.850,00 kuna. Cilj ove aktivnosti je pomoći roditeljima pri sufinanciranju vrtića i time omogućiti što bolji natalitet, te ostajanje mladih obitelji u općini. Uspješnost realizacije ciljeva očituje se time što su u prethodnom periodu riješeni svi podnijeti zahtjevi za subvenciju boravka djece u predškolskim ustanovama te se uredno podmiruju obveze prema predškolskim ustanovama koje vrše uslugu smještaja djece.

***Program 1000: Programi socijalne skrbi i zdravstva***

**Aktivnost A100001: Briga o starijim osobama i umirovljenicima** ostvarena je sa 26.938,00 kn za 2019. godinu, u iznosu ostvarenja sadržani su putni troškovi geronto domaćice i sufinanciranje plaće u svrhu pomoći starijem stanovništvu koje nema dostatnu skrb, te često živi samo i nema se kome obratiti za pomoć. Pokazatelj uspješnosti realizacije tog cilja je broj korisnika takve vrste pomoći na području općine.

**Aktivnost A100002: Briga o socijalno ugroženim skupinama** ostvarena je u iznosu 9.500,00 kn u 2019. godini, a odnosi se troškove stanovanja i ostalih jednokratnih pomoći za socijalne slučajeve u cilju pružanja podrške i pomoći pojedincu ili obitelji socijalnog statusa unapređujući im kvalitetu života.

**Aktivnost A100006: Pomoć obiteljima i kućanstvima-ogrjev** ostvarena je u iznosu 17.100,00 kuna u razdoblju 1-12 2019. Svim štićenicima Centra za socijalnu skrb s područja općine županija je osigurala ogrjev u iznosu 950,00 po osobi, te je Općina Sveti Ivan Žabno sudjelovala u isplati sredstava. Pokazatelj uspješnosti realizacije tih ciljeva je broj zbrinutih štićenika Centra za socijalnu skrb, odnosno osiguravanje uvjeta za adekvatno življenje isplatom za nabavu ogrijeva.

**Aktivnost A100007: Provođenje natalitetnih mjera** ostvarena je sa97.500,00 kuna ili 84,42%, odnosi se na naknade koje se isplaćuju rodiljama s ciljem poboljšanja demografske slike općine. Pokazatelj rezultata u odnosu na prošlu godinu je povećani broj rodilja što znači demografski oporavak za općinu Sveti Ivan Žabno.

**Aktivnost A100008: Sufinanciranje zdravstvene zaštitite** izvršena je za 2019. godinu u iznosu 87.817,50 kuna ili 100,00% plana. Aktivnost se odnosi na deratizaciju i dezinsekciju u cilju provedbe zdravstvene zaštite stanovništva od glodavaca i komaraca koja se obavlja jednom godišnje, te na sufinanciranje dežurstva ljekarne u Križevcima.

***Program 1001: Program humanitarnih udruga***

**Aktivnost A100001 Ostale humanitarne aktivnosti** ostvarena je sa 64.703,30 kuna u 2019. godini, a odnosi se na zakonsku obvezu doznake sredstava prema Crvenom križu u iznosu 0,7% ostvarenih prihoda. Pokazatelj uspješnosti realizacije tog cilja su pravovremeno isplaćena sredstva u zakonski određenom postotku, da bi se nesmetano mogle odvijati aktivnosti Crvenog križa kao sudjelovanje u prihvatu, smještaju, organizaciji života i poduzimanju drugih mjera koje pridonose zbrinjavanju ugroženog i nastradalog stanovništva, kao rad na zdravstvenom odboru, prosvjećivanju i informiranju svojih članova i drugih građana, a posebno djece i mladeži, potičući zdravstvenu samozaštitu i sudjelovanje u promociji zdravog načina života te prevenciji bolesti, ovisnosti, rehabilitaciji i resocijalizaciji ovisnika, organizirajući prijevoz, pružajući usluge smještaja i prehrane osobama kojima je takav oblik pomoći potreban iz zdravstvenih, socijalnih ili drugih sličnih razloga.

**Aktivnost A100002 Zaštita socijalno-osjetljivih kategorija društva** izvršena je u iznosu 15.000,00 kn za 2019. godinu, a odnosi se na donacije prema provedenom natječaju koje se isplaćuju Udruzi Graničarska uzdanica, Udruzi umirovljenika, Klubu liječenih alkoholičara i Udruzi osoba s invaliditetom. Pokazatelj uspješnosti realizacije cilja su pravovremene isplate i pomoć socijalno osjetljivim kategorijama društva gdje se posebna pažnja posvećuje zaštiti socijalno osjetljivih kategorija društva  i njihovu uključivanju u društveni život, svrha je promicanje, zaštita i osiguravanje punog i ravnopravnog uživanja svih sadržaja bitnih za funkcioniranje pojedinaca uključenih u ove Udruge.

**Tekući projekt: T10003 Izrada lokalne razvojne strategije** ostvarena je u iznosu 6.000,00 kn, a odnosi se na financiranje Lokalne akcijske grupe (članarine). Cilj ovog projekta je revitalizacija ruralnog prostora i unapređenje kvalitete života, te poduzimanje mjera za razne potpore, te prijave na natječaj LAG-a „Prigorje“ u cilju pomoći općinama preko LAG –ovih natječaja iz lokalne razvojne strategije.

***Program 1000: Zaštita od požara i spašavanje***

**Aktivnost A100001 Ostale tekuće donacije – Vatrogasna zajednica Sveti Ivan Žabno** izvršena je u iznosu 378.976,47 kuna što je zakonska obveza u 2019., iznosi 4,7 % ostvarenih prihoda umanjenih za pomoći. Cilj aktivnosti je zaštita stanovništva od požara, te spremnost pomoći i susjednim općinama u slučaju potrebe. Pokazatelj uspješnosti je kvalitetna opremljenost vatrogasnih društava na području općine, kao i spremnost te izvježbanost za eventualne požare.

**A100002 Aktivnost Civilna zaštita** ostvarena je u iznosu 8.000,00 kuna, ostvarenje 1-12 2019., cilj je ove aktivnosti organiziranje sudionika, operativnih snaga i građana za ostvarivanje zaštite i spašavanja ljudi, životinja, materijalnih i kulturnih dobara.

**Aktivnost A100003 Financiranje Hrvatske Gorske službe spašavanja** ostvarena je u iznosu 10.000,00 kuna. Iznos doznačen HGSS stanici Koprivnica. Cilj je pomoć u financiranju organizacije bitne za sprječavanje nesreća i spašavanje u planini, na drugim nepristupačnim područjima i u izvanrednim okolnostima uz primjenu posebnih stručnih znanja i uporabu tehničke opreme za spašavanje u svrhu očuvanja ljudskog života, zdravlja i imovine. Pokazatelj uspješnosti je broj uspješno odrađenih intervencija na terenu.

**Aktivnost A100005: Ostale tekuće donacije u naravi** – vatrogasna oprema izvršena je u iznosu 97.132,44 kune ili 80,94%.. Oprema je predana vatrogasnim društvima i zajednici na

korištenje.

***Program 1000: Društveni domovi***sastoji se od sljedećih aktivnosti:

**Aktivnost A100001: Rasvjeta u društvenim domovima** izvršena je sa 83.747,92 kune u 2019. godini. **Aktivnost A100003 Tekuće i investicijsko održavanje društvenih domova** izvršena je u iznosu 269.150,81 kunu ili 81,96% Proračuna, a odnosi se na usluge i materijal tekućeg i investicijskog održavanja društvenih i vatrogasnih domova u Brezovljanima Cirkveni, Tremi-Dvorišću, Hrsovu, Svetom Petru Čvrstecu i Svetom Ivanu Žabnu. Cilj ove aktivnosti je unapređenje društvene infrastrukture i sadržaja za podizanje kvalitete života stanovnika.

***Program 1012: Zaštita i zbrinjavanje životinja*** sastoji se od**Aktivnosti A100012 Higijeničarska služba i zaštita životinja** i ostvarena je u iznosu 8.037,50 kuna. Iznos se odnosi na odvoz životinjskog konsifikata i rezervaciju mjesta u stacionaru. Uspješnost realizacije navedene aktivnosti definirana je provođenjem Odluke o komunalnom redu, odnosno zbrinjavanjem pasa lutalica te odvozom životinjskom konsifikata sa prometnica.

***Program: Nabava opreme***

**Aktivnost A101201 Kupnja mosne vage** koja je ostvarena sa 313.267,62 kune u 2019. godini, a iznos se odnosi na kupnju vage te uređenja postolja za vagu na sajmištu. Pokazatelj uspješnosti ove aktivnosti je prihod od zakupa vage koja je iznajmljena na godinu dana Poduzeću Poljocentar. Poljoprivredni smo kraj kojem se ova investicija pokazala neophodnom. **Aktivnost A101202 Komunalna oprema** **za održavanje javnih površina** ostvarena je sa 744.538,33 kuna ili 91,92%, a odnosi se na nabavu višenamjenskog stroja, puhač motorni, bagera MH City, traktora Clas Arion i šumarskog malčera FAE/UML/H. Cilj je osiguravanje kvalitete čišćenja i održavanja javnih površina što je problem ako ne postoji adekvatna oprema. Pokazatelj uspješnosti realizacije navedene aktivnosti je broj izvršenih usluga čišćenja i održavanja javnih površina. Održavane javne površine u jednoj općini je preduvjet za društveno-gospodarski razvoj. Također zahvati na čišćenju i održavanju putne i kanalske mreže, nerazvrstanih cesta i ostalih aktivnosti gdje se koristi ova oprema uvelike ubrzava izvođenje komunalnih i ostalih aktivnosti.

|  |  |  |  |  |  |
| --- | --- | --- | --- | --- | --- |
| **Stanje nepodmirenih dospjelih i nedospjelih OBVEZA:** | | | | | |
|  | |  | |  | |
| Redni broj | | Vrsta obveze | | Svota u kn | |
| 1. | | Obveze za zaposlene | | 63.699,90 | |
| 2. | | Obveze za materijalne rashode | | 244.079,72 | |
| 3. | | Obveze za financijske rashode | | 1.815,96 | |
| 4. | | Obveze za naknade građanima i kućanstvima | | 27.400,00 | |
| 5. | | Obveze za kazne naknade šteta i kapitalne pomoći | | 494.610,70 | |
|  | |  | |  | |
| 6. | | Ostale tekuće obveze | | 56.752,55 | |
| 7. | | Obveze za nabavu neproizvedene dugotrajne imovine | | 1.260.276,87 | |

**UKUPNO: 2.148.635,70**

**Dospjele nepodmirene obveze iznose: 683.016,90 kuna,** a to su račun poduzeća Radnik d.d. Križevci u iznosu 675.626,43 kune za izgradnju vrtića - URA 956/19- (kod koordinacije za izgradnju vrtića problemi zbog uvođenja podizvođača radova, (glavni izvođač radova nije uskladio zakonske procedure) i iznos od 7.390,48 kuna Hrvatskih voda, odnosno vodni doprinos za legalizaciju objekta za građevinu dječji vrtić.

Nedospjele obveze iznose: 1.465.618,80 kuna

**Stanje nenaplaćenih POTRAŽIVANJA:**

|  |  |  |
| --- | --- | --- |
| Redni broj | Vrsta potraživanja | Svota u kn |
| 1. | Ostala potraživanja | 51.048,32 |
| 2. | Dionice i udjeli u glavnici trgovačkih društava u javnom sektoru | 873.000,00 |
| 3. | Potraživanja za poreze | 440.440,17 |
| 4. | Potraživanja za prihode od imovine | 301.339,53 |
| 5. | Potraživanja za upravne i administrativne pristojbe, pristojbe po posebnim propisima i naknade | 1.042.232,67 |
| 6. | Potraživanja za prihode od prodaje proizvoda i robe te pruženih usluga | 2.597,63 |
| 8. | Potraživanja za kazne i upravne mjere te ostale prihode | 90.550,10 |
| 9. | Potraživanja od prodaje neproizvedene dugotrajne imovine | 130.096,62 |

10. Potraživanja od prodaje proizvedene dugotrajne imovine 84.230,97

**UKUPNO: 3.015.536,01**

**Općina Sveti Ivan Žabno nema potencijalnih obveza po osnovi sudskih postupaka u tijeku.**

Ispravak vrijednosti potraživanja za 2019. godinu iznosi 1.372.025,46 kuna.

Novac u banci s 31.12.2019. iznosi 1.801.804,93 kuna.

**Izdane bjanko zadužnice u 2019. godini:**

1. Ministarstvo regionalnog razvoja i fondova EU (izgradnja vodoopskrbne mreže Lanišće, Križevačka, Habijanci)-OV—3118/19,21.06.2019. – 500.000,00 kuna;
2. Fond za zaštitu okoliša i energetsku učinkovitost (5%)-sanacija odlagališta-OV-5718/2019, OV- 5719/2019., OD 18.11.2019.,- 1.050.000,00 kuna.

**Primljene bjanko zadužnice u 2019. godini:**

1. Elektro šok d.o.o. OV-3401/2019., od 10.05.2019.-10.000,00 kuna;
2. Radnik d.d.-izvođenje radova (izgradnja dječjeg vrtića)-OV-4886/19 i 4885/2019, od 23.07.2019. – 650.000,00 kuna;
3. Maxicon-tehnička pomoć (sanacija odlagališta otpada)-ov9454/19, 12.06.2019. – 50.000,00 kuna;
4. Novi Ambijent d.o.o. – opremanje dječjeg vrtića –OV-15692/2019., 23.09.2019.-50.000,00 kuna;
5. „Graditeljstvo Vrabelj“ obrt, OV-4811/2019, 18.11.2019.; 50.000,00 kuna;
6. Garancija banke Privredna banka Zagreb, garancija br. 4100951542-Hidro Una d.o.o-9.480,00 kuna.